**Bükkszentkereszt Község Képviselő-testületének**

**37/ 2022 (V. 24) Önkormányzati Határozata**

Tárgy: Bükki Üveghuták Ipartörténeti Kiállítóhelye és Üvegműves Ház közérdekű muzeális kiállítóhely alapítása

1. Bükkszentkereszt Község Képviselő-testülete a határozat 1. melléklete szerinti alapító okirat jóváhagyásával 2022. június 1-ei hatállyal megalapítja **a Bükki Üveghuták Ipartörténeti Kiállítóhelye és Üvegműves Ház (Bükkszentkereszt, Őz u. 2. sz)**

közérdekű muzeális kiállítóhelyet.

2. A képviselő-testület az önkormányzat által alapított új intézmény szervezeti és működési szabályzatát a határozat 2. mellékleteszerint fogadja el.

3.A képviselő-testület felhatalmazza a polgármestert a költségvetési szerv alapításával kapcsolatos intézkedések megtételére.

Határidő: azonnal

Felelős: Jegyző

37/ 2022 (V. 24 ) Önkormányzati Határozat 1. melléklete

Okirat száma:

**ALAPÍTÓ OKIRAT**

**Az államháztartásról szóló 2011. évi CXCV. törvény 8/A. §-a alapján a Bükki Üveghuták Ipartörténeti Kiállítóhelye alapító okiratát a következők szerint adom ki:**

**1. A költségvetési szerv megnevezése, székhelye**

1.1. A költségvetési szerv megnevezése: Bükki Üveghuták Ipartörténeti Kiállítóhelye

1.2. Besorolása: Közérdekű muzeális kiállítóhely

1.3. Székhelye: 3557, Bükkszentkereszt Őz u. 2.

Az ingatlan tulajdonosa a Bükkszentkereszti Erdőbirtokossági Társulás (3557 Bükkszentkereszt, Széchenyi u. 20.), használati joga Bükkszentkereszt Község Önkormányzatát illeti. A költségvetési szerv az ingatlant közérdekű muzeális kiállítóhelyként, alapfeladatának ellátásának idejére térítésmentesen használhatja.

1.4. A költségvetési szerv alapításának időpontja: 2022.06.01.

1.5. A közérdekű muzeális gyűjtemény létrejötte: 1989

**2. A költségvetési szerv alapító, fenntartó és irányító szerve**

2.1. A költségvetési szerv alapító és fenntartó szerve: Bükkszentkereszt Község Önkormányzata

2.2. A költségvetési szerv irányító szerve: Bükkszentkereszt Község Önkormányzata Képviselő-testülete

2.3. Székhelye: 3557 Bükkszentkereszt, Kossuth Lajos út 24.

**3. A költségvetési szerv tevékenysége**

3.1. A költségvetési szerv közfeladata: a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a 376/2017. (XII. 11.) Korm. rendelet, és a 20/2002 (X. 4.) NKÖM rendelet alapján a kulturális javak meghatározott anyagának folyamatos gyűjtése, nyilvántartása, megőrzése, tudományos feldolgozása és publikálása, valamint kiállításokon és más módon történő bemutatása, közművelődési és közgyűjteményi feladatok ellátása.

3.2. A költségvetési szerv tevékenységének államháztartási szakágazati besorolása:

910200 Múzeumi tevékenység

910203 Múzeumi kiállítási tevékenység

910204 Múzeumi közművelődési, közösségi kapcsolati tevékenység

3.3. A költségvetési szerv gyűjtőterülete: Bükkszentkereszt, Bükkszentlászló, Répáshuta közigazgatási területe.

3.4. A költségvetési szerv alaptevékenysége: a gyűjtőterületéről származó kulturális javak (ipartörténet, néprajz, régészet) gyűjteményének szakszerű kezelése:

* A gyűjtőkörébe tartozó kulturális javak egységes szaktudományos szempontok szerinti gyűjtése, gondozása, tudományos feldolgozása, publikálása és kiállításokon való bemutatása.
* Közművelődési rendezvények és egyéb programok rendezése, múzeumpedagógiai tevékenység folytatása, különös tekintettel az üvegművességre.
* Az intézmény turisztikai vonzerejének felhasználásával, a látogatóknak nyújtandó szolgáltatásokkal a település és a régió népszerűsítése.
* Feladata ellátásában együttműködik más muzeális, közművelődési és oktatási intézményekkel, valamint civil szervezetekkel.

3.5. A költségvetési szerv leltárában szereplő kulturális javak és ingóságok (bútorok, berendezési tárgyak, műszaki eszközök) tulajdonosa Bükkszentkereszt Község Önkormányzata.

**4. A költségvetési szerv szervezete és működése**

4.1. A költségvetési szerv nem önállóan működő és gazdálkodó költségvetési intézmény. Pénzügyi gazdasági feladatai ellátására kijelölt önállóan működő és gazdálkodó költségvetési szerv:Bükkszentkereszt Község Polgármesteri Hivatala. Éves költségvetését a fenntartó biztosítja. A képviseleti és munkáltatói jogkör gyakorlója a Bükkszentkereszt Község Önkormányzat Képviselő-testületének megbízásából a Polgármester.

4.2. A költségvetési szerv vállalkozási tevékenységet nem folytat, bevételei a jegyek és a múzeumpedagógiai programok, valamint kiadványok értékesítéséből származnak. Felnőtt és kedvezményes (diák, nyugdíjas) belépőjegy kerül kiadásra.

4.3. A költségvetési szerv napi üzemeltetési feladatait és a látogatók fogadását a kiállítóhely munkaviszony keretében alkalmazott gondnoka biztosítja. A költségvetési szerv szakma tevékenységét, a gyűjtemény bővítését, tudományos feldolgozását, kiállítását eseti jelleggel megbízott muzeológus végzi el.

4.4. A költségvetési szerv keddtől szombatig, 11-15 óráig tart nyitva a látogatók számára. Csoportok előzetes bejelentkezéssel egyéb időpontokban is jelezhetik látogatási szándékukat. A bükkszentkereszti oktatási intézményeknek a belépés díjtalan.

**Záró rendelkezés**

Bükkszentkereszt Község Önkormányzata Képviselő-testülete a költségvetési szerv alapító okiratát ………. számú határozatával fogadta el.

Jelen alapító okiratot 2022. június 01. napjától kell alkalmazni.

Kelt: Bükkszentkereszt, 2022.

P.H.

Solymosi Konrád

polgármester

37/2022 (V.24) Önkormányzati Határozat 2. melléklete

**A BÜKKI ÜVEGHUTÁK IPARTÖRTÉNETI KIÁLLÍTÓHELYÉNEK**

**SZERVEZETI ÉS MŰKÖDÉSI SZABÁLYZATA**  
   
 

A Bükki Üveghuták Ipartörténeti Kiállítóhelyének Szervezeti és Működési Szabályzata (SZMSZ) a vonatkozó jogszabályok előírásainak megfelelően rendelkezik a muzeális intézmény feladatairól, a hatáskörökről, a jogkörökről, a szervezeti felépítésről, a tevékenységi körökről és a működési rendről. A Bükkszentkereszt Község Önkormányzata Képviselő-testületének a jóváhagyásával válik hatályossá.

**1. Az intézmény hivatalos neve, székhelye**:

Bükki Üveghuták Ipartörténeti Kiállítóhelye

3557, Bükkszentkereszt Őz u. 2.

**2. Az intézmény alapítója, fenntartója és felügyeleti szerve:**

Az intézmény alapítója: Bükkszentkereszt Község Önkormányzata

3557 Bükkszentkereszt, Kossuth Lajos út 24.

Alapító okirata: Bükkszentkereszt Község Önkormányzata Képviselő-testülete ………. számú határozata  
  
Az alapítás kelte: 2022.06.01.  
A közérdekű muzeális gyűjtemény létrejötte: 1989

Jogállása: nem önállóan működő és gazdálkodó költségvetési intézmény. Pénzügyi gazdasági feladatai ellátására kijelölt önállóan működő és gazdálkodó költségvetési szerv: Bükkszentkereszt Község Polgármesteri Hivatala.

A Bükki Üveghuták Ipartörténeti Kiállítóhelye fenntartója és közvetlen felügyeleti szerve Bükkszentkereszt Község Önkormányzata. A Bükki Üveghuták Ipartörténeti Kiállítóhelye általános felügyeletét az Emberi Erőforrások Minisztériuma, szakfelügyeletét a minisztérium által kijelölt országos szakfelügyelők látják el, az általuk kialakított szakfelügyeleti hálózat útján.  
  
**3. Az intézmény tevékenysége**

3.1. Alaptevékenységének államháztartási szakágazati besorolása:

910200 Múzeumi tevékenység

910203 Múzeumi kiállítási tevékenység

910204 Múzeumi közművelődési, közösségi kapcsolati tevékenység

3.3. A muzeális intézmény gyűjtőterülete: Bükkszentkereszt, Bükkszentlászló, Répáshuta közigazgatási területe. Az intézmény alapfeladata a gyűjtőterületéről származó kulturális javak (ipartörténet, néprajz, régészet) gyűjteményének szakszerű kezelése:

*a)* gyarapítása,

*b)* nyilvántartása,

*c)* állományvédelme,

*d)* tudományos feldolgozása és publikálása,

*e)* állandó és időszaki kiállítások biztosítása,

*f)* közművelődési és múzeumpedagógiai programok és kiadványok biztosítása,

*g)* a kulturális javak digitalizálása,

*i)* a kutatási tevékenység biztosítása.

A részletes feladatok ellátása érdekében az intézmény

- biztosítja a gyűjteményeiben található muzeális anyag megőrzését, kezelését, nyilvántartását, vagyonbiztonságát,  
- alkalmazza a vonatkozó szaktudományok legkorszerűbb kutatási és feldolgozási módszereit a gyűjtés, tárolás, rendszerezés, nyilvántartás, adattárolás, restaurálás, kiállítás-rendezés, ismeretátadás terén,

- megtervezi és szervezi az intézmény marketing tevékenységét,  
- közművelődési tevékenység keretében állandó és időszaki kiállításokat rendez és más közművelődési, múzeumpedagógiai szolgáltatásokat nyújt, különös tekintettel az üvegművességre

- a megfelelően kialakított nyilvántartási rendszerrel a gyűjteményt hozzáférhetővé teszi a kutatások számára,  
- a kulturális javak tudományos feldolgozása és bemutatása terén együttműködik a hazai és külföldi intézményekkel,  
- a rábízott anyagi eszközökkel a vonatkozó jogszabályok szerint gazdálkodik

- turisztikai vonzerejének felhasználásával, a látogatóknak nyújtandó szolgáltatásokkal a települést és a régiót népszerűsíti.

- feladata ellátásában együttműködik más muzeális, közművelődési és oktatási intézményekkel, valamint civil szervezetekkel.

3.4. Az intézmény nyitvatartása:

Keddtől szombatig, 11-15 óráig tart nyitva. Csoportok előzetes bejelentkezéssel egyéb időpontokban is jelezhetik látogatási szándékukat.

**4. Az intézmény gazdálkodása**

4.1. Az intézmény vállalkozási tevékenységet nem folytat, bevételei a jegyek és a múzeumpedagógiai programok, valamint kiadványok értékesítéséből származnak. Felnőtt és kedvezményes (diák, nyugdíjas) belépőjegy kerül kiadásra.

Belépőjegy:

Felnőtt: 500 Ft

Diák, nyugdíjas: 300 Ft

A bükkszentkereszti oktatási intézményeknek a belépés díjtalan.

**5. Az intézmény szervezete és működése**

5.1. Az intézmény nem önállóan működő és gazdálkodó költségvetési intézmény. Pénzügyi gazdasági feladatai ellátására kijelölt önállóan működő és gazdálkodó költségvetési szerv:Bükkszentkereszt Község Polgármesteri Hivatala. Éves költségvetését a fenntartó biztosítja. A képviseleti és munkáltatói jogkör gyakorlója a Bükkszentkereszt Község Önkormányzat Képviselő-testületének megbízásából a Polgármester.

5.2. Az intézmény munkatársainak a feladatai:

A napi üzemeltetési feladatokat, a takarítást és a látogatók fogadását a kiállítóhely munkaviszony keretében alkalmazott gondnoka biztosítja. A gondnok értékesíti a belépőjegyeket, szakszerűen vezetve a pénztárat. A készpénzes jegybevétellel havonta számol el az intézmény gazdasági ügyeit intéző Polgármesteri Hivatalban, ahol a felmerülő kiadásokra vásárlási előleget vesz fel. A kiállítási tárgyak őrzésén túl, a gondnok a kiállításról információkat és felvilágosítást is ad a látogatóknak. Közreműködik az intézmény rendezvényének, múzeumpedagógiai foglalkozásainak megszervezésében, lebonyolításában. Fokozott figyelemmel gondoskodik a tűz- és vagyonvédelmi előírások betartásáról.

Az intézmény szakma tevékenységét, a gyűjtemény bővítését, tudományos feldolgozását, kiállítását eseti jelleggel megbízott muzeológus végzi el. Ide tartozik a leltárkönyv vezetése, éves munkaterv és beszámoló, valamint az éves kulturális statisztikai adatszolgáltatás elkészítése. A kiállítás szakmai anyagainak, információs tábláinak, szórólapjainak, kiadványainak az összeállítása.

Az intézmény rendezvényeinek lebonyolítására, pályázatok és honlap elkészítésére szintén eseti jelleggel köt szerződéseket külső szervezetekkel, vagy magánszemélyekkel a fenntartó.

A pénzügyi, gazdasági, munkaügyi és egyéb adminisztratív ügyintézési feladatokat a Polgármesteri Hivatal munkatársai végzik el.

**6. Az intézmény gyűjteménye**

6.1. A muzeális intézmény leltárában szereplő kulturális javak és ingóságok (bútorok, berendezési tárgyak, műszaki eszközök) tulajdonosa Bükkszentkereszt Község Önkormányzata.

6.2. Az intézmény gyűjteménye 1989-ben jött létre Balogh Sándor helytörténész kezdeményezésére, ez azóta folyamatosan bővült. A leltározott anyag jelenleg 537 db.

- A néprajzi gyűjteményben őrzött műtárgyak a gyűjtőterület településeinek paraszti gazdálkodását és népi kultúráját reprezentálják.

- Az ipartörténeti gyűjtemény a gyűjtőterület 18-20. századi üveggyártásának történetét, a települések társadalmi-, politikai- és gazdaságtörténetének tárgyi, írásos és egyéb dokumentációs emlékeit őrzi.

- A régészeti gyűjteményben a gyertyánvölgyi üveghutában (2001-2005) feltárt régészeti leletek, üvegtárgyak, szerszámok és használati tárgyak találhatóak.

6.3. A műtárgy- és dokumentum gyűjtemény bővítése, a gyűjtés, a vásárlás, az ajándékozás, a régészeti feltárás az intézmény éves munkaterve és költségvetési forrásai alapján történik.

6.4. A kiállítási vitrinekben nem szereplő tárgyakat és dokumentumokat (iratok, fotók) leltározás után szakszerűen elcsomagolva tárolja az intézmény a raktárában.

6.5. Az intézmény a műtárgyak dokumentációjának, revíziójának és selejtezésének elkészítésekor a 20/2002. (X.4.) NKÖM rendelet és az 51/2015. (XI.13.) EMMI rendelet előírásainak megfelelően gondoskodik.

**Záró rendelkezés**

Bükkszentkereszt Község Önkormányzata Képviselő-testülete a Bükki Üveghuták Ipartörténeti Kiállítóhelyének Szervezeti és Működési Szabályzatát………. számú határozatával fogadta el.

Jelen Szervezeti és Működési Szabályzatot 2022. június 01. napjától kell alkalmazni.

Kelt: Bükkszentkereszt, 2022.

P.H.

Solymosi Konrád

polgármester